CELEX: 22010D0055
Language: fi
Date: 2010-04-30 00:00:00
Title: ETA:n sekakomitean päätös N:o 55/2010, annettu 30 päivänä huhtikuuta 2010 , ETA-sopimuksen liitteen XX (Ympäristö) muuttamisesta

15.7.2010   
            
            
               FI
            
            
               Euroopan unionin virallinen lehti
            
            
               L 181/23
            
         ETA:n SEKAKOMITEAN PÄÄTÖS
   N:o 55/2010,
   annettu 30 päivänä huhtikuuta 2010,
   ETA-sopimuksen liitteen XX (Ympäristö) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite XX muutettiin 12 päivänä maaliskuuta 2010 annetulla ETA:n sekakomitean päätöksellä N:o 27/2010 (1).
            
         
               (2)
            
            
               Euroopan yhteisön paikkatietoinfrastruktuurin (INSPIRE) perustamisesta 14 päivänä maaliskuuta 2007 annettu Euroopan parlamentin ja neuvoston direktiivi 2007/2/EY (2) olisi otettava osaksi sopimusta,
            
         ON HYVÄKSYNYT TÄMÄN PÄÄTÖKSEN:
   1 artikla
   Lisätään sopimuksen liitteessä XX olevan 1i kohdan (Euroopan parlamentin ja neuvoston direktiivi 2004/35/EY) jälkeen kohta seuraavasti:
   
               ”1j.
            
            
               
                  32007 L 0002: Euroopan parlamentin ja neuvoston direktiivi 2007/2/EY, annettu 14 päivänä maaliskuuta 2007, Euroopan yhteisön paikkatietoinfrastruktuurin (INSPIRE) perustamisesta (EUVL L 108, 25.4.2007, s. 1).
               Tätä sopimusta sovellettaessa direktiivin säännöksiä koskevat seuraavat mukautukset:
               
                           a)
                        
                        
                           EFTA-valtioiden osalta 6 artiklan a alakohdassa, 6 artiklan b alakohdassa ja 7 artiklan 3 kohdassa tarkoitetut määräajat katsotaan alkaviksi näissä artikloissa tarkoitettujen täytäntöönpanosääntöjen ottamisesta osaksi sopimusta annettavan ETA:n sekakomitean päätöksen (tai annettavien ETA:n sekakomitean päätösten) voimaantulopäivästä.
                        
                     
                           b)
                        
                        
                           EFTA-valtioiden osalta 21 artiklan 2 kohdassa, 21 artiklan 3 kohdassa ja 24 artiklan 1 kohdassa tarkoitetut määräajat, jotka alkavat direktiivin voimaantulopäivästä, katsotaan alkaneiksi tämän direktiivin ottamisesta osaksi sopimusta 30 päivänä huhtikuuta 2010 annetun ETA:n sekakomitean päätöksen N:o 55/2010 voimaantulopäivänä.”
                        
                     
         2 artikla
   Direktiivin 2007/2/EY islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 1 päivänä toukokuuta 2010, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (3).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 30 päivänä huhtikuuta 2010.
      
         
            ETA:n sekakomitean puolesta
         
         
            Puheenjohtaja
         
         Alan SEATTER
      
   
   
      (1)  EUVL L 143, 10.6.2010, s. 20.
   
      (2)  EUVL L 108, 25.4.2007, s. 1.
   
      (3)  Valtiosäännön asettamat vaatimukset on ilmoitettu.